
Α ΠΟΦΑΣΕ ΙΣ 

Αριθμ. ΔΥΙδ/οικ. 135023 (1) 


Καθορισμός τρόπου και διαδικασίας εκλογής εκπρο¬ 
σώπου εργαζομένων στο Διοικητικό Συμβούλιο του 
Ινστιτούτου Κοινωνικής Προστασίας και Αλληλεγ¬ 
γύης (Ι.Κ.Π.Α.). 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη τις διατάξεις: 

1. Της παραγράφου 3 του άρθρου 7 του ν. 3106/2003 
(ΦΕΚ 30Α/20.10.2003), όπως αντικαταστάθηκε με την 
παράγραφο 4 του άρθρου 38 του ν. 3370/2005 (ΦΕΚ 
176Α/11.7.2005) και συμπληρώθηκε με την παράγραφο 2 
του άρθρου 44 του ν. 3418/2005 (ΦΕΚ 287Α/28.11.2005). 

2. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

3. Το γεγονός ότι από την απόφαση αυτή δεν προ- 
καλείται δαπάνη σε βάρος του Προϋπολογισμού του 
Ινστιτούτου Προστασίας και Αλληλεγγύης (Ι.Κ.Π.Α.), απο¬ 
φασίζουμε: 


Αρθρο 1 

Τρόπος εκλογής 

1. Ο εκπρόσωπος των εργαζομένων του Ι.Κ.Π.Α. εκλέγε¬ 
ται στο Διοικητικό Συμβούλιο του Ινστιτούτου Προστα¬ 
σίας και Αλληλεγγύης (Ι.Κ.Π.Α.) με άμεση, καθολική και 
μυστική ψηφοφορία που διεξάγεται κατά τη διάρκεια 
του τελευταίου μήνα της τριετούς θητείας κάθε Διοι¬ 
κητικού Συμβουλίου. 

2. Η συγκεκριμένη ημερομηνία εκλογής ορίζεται με 
προκήρυξη που εκδίδει ο Πρόεδρος του Διοικητικού 
Συμβουλίου του Ι.Κ.Π.Α. 

Άρθρο 2 

Δικαιούμενοι να εκλέγουν και να εκλέγονται 

1. Δικαίωμα να εκλέγουν και να εκλέγονται έχουν όλοι 
οι εργαζόμενοι με σχέση εργασίας δημοσίου δικαίου 
(μόνιμοι ή δόκιμοι ή με θητεία υπάλληλοι) ή με σχέση 
εργασίας ιδιωτικού δικαίου αορίστου χρόνου στο συ¬ 
γκεκριμένο Νομικό Πρόσωπο Δημοσίου Δικαίου. 

2. Όσοι είναι αποσπασμένοι κατά την ημέρα έκδοσης 
της πρόσκλησης για διενέργεια εκλογών και δεν λήγει η 
απόσπασή τους πριν την ημερομηνία έναρξης της νέας 
θητείας του Διοικητικού Συμβουλίου έχουν δικαίωμα 
να λάβουν μέρος στη ψηφοφορία αλλά όχι να θέσουν 
υποψηφιότητα. 

3. Δεν έχουν δικαίωμα να εκλέγουν και να εκλέγονται 
όσοι από τους υπαλλήλους έχουν τεθεί σε αργία ή 
διαθεσιμότητα. 

Άρθρο 3 

Εκλογικοί κατάλογοι 

1. Ο Πρόεδρος του Διοικητικού Συμβουλίου του Ι.Κ.Π.Α. 
κινεί τις διαδικασίες των επομένων άρθρων και έχει την 
ευθύνη για την προετοιμασία της εκλογής. 

2. Ο Πρόεδρος καταρτίζει τις καταστάσεις όσων έχουν 
δικαίωμα να εκλέγουν και να εκλέγονται. Με πρόσκλησή 
του καλεί όσους περιλαμβάνονται στις καταστάσεις αυ¬ 
τές να πραγματοποιήσουν συνέλευση σε καθορισμένη 
ημερομηνία, ώρα και χώρο, για εκλογή Εφορευτικής 
Επιτροπής και άμεση διενέργεια της εκλογής για την 
ανάδειξη του εκπροσώπου των εργαζομένων. Στην ίδια 
πρόσκληση ορίζεται και η ημερομηνία επαναληπτικής 
συνέλευσης, αν δεν υπάρξει απαρτία. Η πρόσκληση σε 
συνέλευση μαζί με τις καταστάσεις αναρτώνται στον 
πίνακα ανακοινώσεων του καταστήματος του Ι.Κ.Π.Α. 
Για την ανάρτηση αυτή συντάσσεται αποδεικτικό, που 

υπογράφουν δύο υπάλληλοι του Ι.Κ.Π.Α. Το αποδεικτικό 
αυτό πρωτοκολλείται αυθημερόν στο βιβλίο πρωτοκόλ¬ 
λου. Δεν διεξάγεται εκλογή, αν στις καταστάσεις όσων 
έχουν δικαίωμα να εκλέγουν και να εκλέγονται είναι 
γραμμένο μόνο ένα πρόσωπο. 

3. Η συνέλευση ορίζεται σε χρόνο όχι μικρότερο των 
οκτώ (8) ημερών από την ανάρτηση της πρόσκλησης και 
των καταστάσεων που αναφέρονται στην παράγραφο 
2 του παρόντος άρθρου. 

Άρθρο 4 

Υποβολή υποψηφιότητας 

Όσοι από τους γραμμένους στην κατάσταση των 
εκλογέων επιθυμούν να είναι υποψήφιοι για την εκλο¬ 
γή τους ως εκπροσώπου των εργαζομένων ή μέλη της 
Εφορευτικής Επιτροπής υποβάλλουν έγγραφη δήλωση 
υποψηφιότητας στον Πρόεδρο του Ι.Κ.Π.Α. μέχρι την 
έναρξη της εκλογής της Εφορευτικής Επιτροπής. Για 
την εκλογή ως εκπροσώπου των εργαζομένων επιτρέ¬ 
πεται η υποβολή μόνο μεμονωμένων υποψηφιοτήτων οι 
οποίες καταχωρούνται σε ενιαίο ψηφοδέλτιο. Ο Πρό¬ 
εδρος ή ο εξουσιοδοτημένος εκπρόσωπός του, μέλος 
του Διοικητικού Συμβουλίου, ανακοινώνει τις υποψηφιό¬ 
τητες στη συνέλευση και εάν υποβληθούν προφορικώς 
ενστάσεις, διακόπτεται η συνεδρίαση για εύλογο χρόνο 
προκειμένου οι ενστάσεις να υποβληθούν εγγράφως. 
Οι ενστάσεις που διατυπώθηκαν προφορικώς, αν δεν 
υποβληθούν εγγράφως, λογίζονται ότι δεν έχουν υπο¬ 
βληθεί. Επί των ενστάσεων που αφορούν τη παράλειψη 
εγγραφής στην κατάσταση των εκλογέων, στη διαγρα¬ 
φή από την κατάσταση των εκλογέων, καθώς και τους 
υποψήφιους για μέλη της Εφορευτικής Επιτροπής απο- 
φαίνεται αμέσως η συνέλευση με ανάταση των χεριών, 
ύστερα από εισήγηση του Προέδρου ή του εκπροσώπου 
του. Επί των ενστάσεων των υποψηφίων για την ανάδει¬ 
ξη του εκπροσώπου των εργαζομένων αποφαίνεται η 
Εφορευτική Επιτροπή αμέσως μετά την εκλογή της και 
πριν από την έναρξη της ψηφοφορίας. Εάν υποβληθεί 
μια υποψηφιότητα, δεν διεξάγεται εκλογή. 

Άρθρο 5 

Εφορευτική Επιτροπή 

1. Η εκλογική διαδικασία κατά την ψηφοφορία διευθύ¬ 
νεται από την Εφορευτική Επιτροπή. 

2. Η ψηφοφορία γίνεται ενώπιον της Εφορευτικής 
Επιτροπής. 

3. Η Εφορευτική Επιτροπή είναι τριμελής και εκλέγε¬ 
ται, μαζί με τα αναπληρωματικά μέλη, από τη συνέλευση 
με ανάταση των χεριών. Η ίδια συνέλευση ορίζει και 
τον Πρόεδρο της Εφορευτικής Επιτροπής. Η συνέλευ¬ 
ση μπορεί να προτείνει μέλη της ως υποψηφίους για 
τη συγκρότηση της Εφορευτικής Επιτροπής, έστω και 
αν αυτά δεν έχουν θέσει υποψηφιότητα. Τα μέλη της 
Εφορευτικής Επιτροπής δεν επιτρέπεται να είναι υπο¬ 
ψήφιοι για εκπρόσωποι των εργαζομένων. Καθήκοντα 
Προέδρου της συνέλευσης μέχρι την εκλογή της Εφο¬ 
ρευτικής Επιτροπής ασκεί ο Πρόεδρος του Διοικητικού 
Συμβουλίου ή ο εξουσιοδοτημένος εκπρόσωπός του, 
μέλος του Διοικητικού Συμβουλίου. 

4. Η συνέλευση βρίσκεται σε απαρτία εφόσον οι πα- 
ρόντες υπερβαίνουν κατά ένα (1) τα άτομα που είναι 
γραμμένα στην κατάσταση και λείπουν. Εάν δεν υπάρχει 
απαρτία, η συνέλευση επαναλαμβάνεται σε ημερομηνία 
που έχει οριστεί με την αρχική ανακοίνωση. Στη δεύ¬ 


τερη συνέλευση για να υπάρχει απαρτία χρειάζεται να 
παρευρίσκεται το 30% των ατόμων που είναι γραμμέ¬ 
να στην κατάσταση, χωρίς να υπολογίζεται το κλάσμα 
μονάδας που τυχόν προκύπτει. 

Εάν και πάλι δεν επιτευχθεί απαρτία, η Εφορευτική 
Επιτροπή συγκροτείται με δημόσια κλήρωση, η οποία 
γίνεται από τον Πρόεδρο του Ι.Κ.Π.Α. και αναβάλλεται η 
διενέργεια της εκλογής του εκπροσώπου των εργαζο¬ 
μένων για την επόμενη ημέρα ή για άλλη συγκεκριμένη 
ημέρα και ώρα, που ορίζει η Εφορευτική Επιτροπή, κατά 
την οποία θεωρείται ότι υπάρχει απαρτία όσοι εκλογείς 
και αν παρευρίσκονται. 

5. Η άσκηση των καθηκόντων των μελών των Εφο¬ 
ρευτικών Επιτροπών είναι υποχρεωτική. Απαλλαγή από 
τα καθήκοντά τους είναι δυνατή μόνο λόγω σοβαρού 
κωλύματος. Αν τα μέλη της Εφορευτικής Επιτροπής 
δεν προσέλθουν για να εκπληρώσουν τα καθήκοντά 
τους για τον παραπάνω λόγο, αναπληρώνονται από τα 
αναπληρωματικά μέλη. 

Αδικαιολόγητη παράλειψη άσκησης των καθηκόντων 
της Εφορευτικής Επιτροπής συνεπάγεται υποχρεωτικά 
την άσκηση πειθαρχικής δίωξης, για παράβαση καθήκο¬ 
ντος, σύμφωνα με τις ισχύουσες διατάξεις. 

6. Η Εφορευτική Επιτροπή διευθύνει την εκλογή και 
τηρεί βιβλίο πρακτικών και πρωτόκολλο ψηφοφορίας. Ο 
Πρόεδρος της Εφορευτικής Επιτροπής αναθέτει σε ένα 
από τα μέλη της καθήκοντα γραμματέα για τη σύνταξη 
των πρακτικών. 

7. Η Εφορευτική Επιτροπή αποφασίζει κατά πλειοψη- 
φία και λειτουργεί σύμφωνα με τους γενικούς κανόνες 
που διέπουν τη λειτουργία των συλλογικών οργάνων. 

8. Η Εφορευτική Επιτροπή χρησιμοποιεί τη σφραγίδα 
του Ι.Κ.Π.Α. Μετά το τέλος της ψηφοφορίας ο Γραμ¬ 
ματέας της Επιτροπής παραδίδει τη σφραγίδα στην 
Υπηρεσία. 

Άρθρο 6 

Ψηφοδέλτια-Φάκελοι 

1. Το ψηφοδέλτιο είναι ενιαίο. Τα ψηφοδέλτια είναι 
ομοιόμορφα, αποτελούνται από λευκό χαρτί και μπο¬ 
ρεί να είναι έντυπα ή χειρόγραφα αναπαραγόμενα με 
φωτοτυπικά μηχανήματα σε ίδιο χαρτί. Τα ψηφοδέλτια 
περιλαμβάνουν τον τίτλο του Ι.Κ.Π.Α. και το ονοματε¬ 
πώνυμο των υποψηφίων με αλφαβητική σειρά. 

2. Οι φάκελοι μέσα στους οποίους κλείνονται τα ψη¬ 
φοδέλτια, κατασκευάζονται ομοιόμορφα από αδιαφανές 
χαρτί λευκής απόχρωσης, με τη φροντίδα του Προέδρου 
του Ι.Κ.Π.Α. 

3. Τα ψηφοδέλτια εκτυπώνονται σε αριθμό τουλάχι¬ 
στον διπλάσιο του αριθμού των γραμμένων στην κα¬ 
τάσταση εκλογέων και πρωωθούνται στην Εφορευτική 
Επιτροπή με τη φροντίδα του Προέδρου του Διοικητικού 
Συμβουλίου. 

4. Ο Πρόεδρος του Διοικητικού Συμβουλίου φροντίζει 
να αποσταλεί έγκαιρα επαρκής αριθμός φακέλων στην 
Εφορευτική Επιτροπή. Αν λείψουν τέτοιοι φάκελοι, η 
Εφορευτική Επιτροπή, μετά από πιστοποίηση της έλλει¬ 
ψης, προμηθεύεται μόνη της ομοιόμορφους φακέλους. 

Άρθρο 7 

Αντιπρόσωπος και πληρεξούσιος υποψηφίων 

1. Κάθε υποψήφιος έχει δικαίωμα να διορίσει έναν 
αντιπρόσωπο με έναν αναπληρωτή του στο κατάστημα 
ψηφοφορίας. Ο διορισμός γίνεται με γραπτή δήλωση 

του υποψηφίου στον αντιπρόσωπο, που παραδίδεται 
στην Εφορευτική Επιτροπή. Για το διορισμό γίνεται 
μνεία στο βιβλίο των πρακτικών της εκλογής. 

2. Οι αντιπρόσωποι και οι αναπληρωτές των αντιπρο¬ 
σώπων των υποψηφίων πρέπει να είναι υποχρεωτικά 
υπάλληλοι του Ι.Κ.Π.Α. και δεν επιτρέπεται να αποτελούν 
μέλη των Εφορευτικών Επιτροπών. 

3. Οι υποψήφιοι ή οι αντιπρόσωποί τους ή όταν αυ¬ 
τοί λείπουν, οι αναπληρωτές τους, έχουν δικαίωμα να 
παρευρίσκονται στην αίθουσα ψηφοφορίας, να διατυ¬ 
πώνουν κάθε παρατήρηση ή ένσταση σχετικά με την 
τάξη της ψηφοφορίας για το συμφέρον των υποψηφί¬ 
ων, να παρευρίσκονται στην διαλογή των ψήφων και 
να ασκούν κάθε άλλο δικαίωμα που από την απόφαση 
αυτή. Η απουσία υποψηφίων και των αντιπροσώπων ή 
των αναπληρωτών τους δεν εμποδίζει τις εκλογικές 
διεργασίες. 

Άρθρο 8 

Χρόνος και τόπος ψηφοφορίας 

1. Η ψηφοφορία αρχίζει αμέσως μετά την εκλογή της 
Εφορευτικής Επιτροπής από τη Συνέλευση και διαρκεί 
τρεις (3) ώρες. Η Εφορευτική Επιτροπή μπορεί με από¬ 
φασή της να παρατείνει τη διάρκεια της ψηφοφορίας, 
αν μετά τη λήξη του καθορισμένου χρόνου υπάρχουν 
παρόντες εκλογείς για ψηφοφορία. 

2. Το κατάστημα διεξαγωγής της ψηφοφορίας καθο¬ 
ρίζεται με απόφαση του Προέδρου του Ι.Κ.Π.Α. 

3. Οι δαπάνες για την κατασκευή των καλπών και 
την προμήθεια του λοιπού εκλογικού υλικού βαρύνουν 
το Ι.Κ.Π.Α. 

Άρθρο 9 

Ακυρότητα Ψηφοδελτίων 

1. Λέξεις, υπογραμμίσεις, διαγραφές ή στίγματα ή άλλα 
σημεία ή σχήματα που σημειώνονται σε οποιαδήποτε 
πλευρά του ψηφοδελτίου επάγονται ακυρότητα, εφόσον 
αποτελούν διακριτικά γνωρίσματα που παραβιάζουν το 
απόρρητο της ψηφοφορίας. 

2. Στίγματα, λέξεις, σημεία ή σχήματα που σημειώνο¬ 
νται στο φάκελο, εφόσον κριθούν ως διακριτικά γνωρί¬ 
σματα που ολοφάνερα παραβιάζουν το απόρρητο της 
ψηφοφορίας, επάγονται την ακυρότητα του ψηφοδελ¬ 
τίου που είναι μέσα στο φάκελο. 

3. Το ψηφοδέλτιο είναι επίσης άκυρο και στις εξής 
περιπτώσεις, που ορίζονται περιοριστικά, δηλαδή, αν: 

α. βρεθεί σε φάκελο που δεν είναι σύμφωνος με τους 
όρους της απόφασης αυτής 
β. εκτυπώθηκε σε χαρτί που διαφέρει ολοφάνερα στο 
χρώμα από αυτό που χορηγήθηκε από την υπηρεσία 
γ. βρεθεί σε φάκελο που δεν φέρει τη μονογραφή του 
Προέδρου της Εφορευτικής Επιτροπής 
δ. βρεθούν στο φάκελο περισσότερα από ένα ψηφο¬ 
δέλτια που έχουν σταυρό υπέρ διαφορετικών υποψη¬ 
φίων. Αν όμως έχουν σταυρό στον ίδιο υποψήφιο, είναι 
έγκυρα και υπολογίζονται ως μία ψήφος, 
ε. έχει περισσότερους από ένα (1) σταυρό 
στ. δεν έχει καθόλου σταυρούς. 

Άρθρο 10 

Διαδικασία εκλογών 

1. Την ορισμένη ημέρα ψηφοφορίας και αμέσως μετά 
την εκλογή τους από τη συνέλευση, τα μέλη της Εφο¬ 


ρευτικής Επιτροπής παραλαμβάνουν το κατάστημα, την 
κάλπη, τα έπιπλα και τα υπόλοιπα εκλογικά είδη. 

2. Ακολούθως ανοίγεται η κάλπη και εξετάζεται από 
την Επιτροπή και τους παρευρισκόμενους υποψηφίους 
ή τους αντιπροσώπους τους ή τους αναπληρωτές τους 
αν είναι άδεια και κατόπιν κλείνεται και σφραγίζεται 
από την Επιτροπή. 

3. Γ ια τις ενέργειες των παραγράφων 1 και 2 του άρ¬ 
θρου αυτού συντάσσεται πρακτικό που υπογράφεται 
από την Επιτροπή και τους παρευρισκόμενους υποψη¬ 
φίους ή τους αντιπροσώπους τους ή τους αναπληρωτές 
τους. 

4. Ο Πρόεδρος της Εφορευτικής Επιτροπής κηρύσσει 
την έναρξη της ψηφοφορίας και καλεί τους εκλογείς να 
ψηφίσουν. Οι εκλογείς ψηφίζουν μόνον αυτοπροσώπως 
και δεν επιτρέπεται η ψήφος με αλληλογραφία. 

5. Οι εκλογείς προσέρχονται στο κατάστημα ψηφοφο¬ 
ρίας και παρουσιάζονται στην Εφορευτική Επιτροπή, η 
οποία ελέγχει την ταυτότητά τους και επαληθεύει την 
εγγραφή τους στον πίνακα εκλογέων. Αν δεν έχουν 
αστυνομική ταυτότητα, προσκομίζουν κάθε άλλο απο¬ 
δεικτικό της ταυτότητας έγγραφο που έχει εκδοθεί 
από φορέα του δημοσίου τομέα και φέρει φωτογραφία 
του υπαλλήλου. 

Σε περίπτωση που δεν προσκομίζεται τέτοιο έγγραφο, 
ο εκλογέας γίνεται δεκτός για την άσκηση του εκλο¬ 
γικού δικαιώματος μόνον εάν είναι γνωστός στα δύο 
τουλάχιστον μέλη της Εφορευτικής Επιτροπής. 

6. Η Εφορευτική Επιτροπή δίνει σε κάθε εκλογέα ένα 
φάκελο σφραγισμένο με την σφραγίδα της και μονο¬ 
γραφημένο από τον Πρόεδρό της καθώς και ένα ψη¬ 
φοδέλτιο. 

7. Ο εκλογέας υποχρεωτικά αποσύρεται μόνος πίσω 
από το ειδικό διαχώρισμα( παραβάν). Αφού σημειώσει 
με σταυρό προτίμησης μόνον έναν υποψήφιο από τους 
αναγραφόμενους στο ενιαίο ψηφοδέλτιο, τοποθετεί το 
ψηφοδέλτιο στο φάκελο που του έχει παραδοθεί. Μετά 
επιστρέφει στην Εφορευτική Επιτροπή, επιδεικνύει το 
φάκελο στον Πρόεδρό της και στους παριστάμενους, 
ώστε να είναι εμφανές ότι κρατά ένα μόνο φάκελο με 
τη σφραγίδα της Επιτροπής και τη μονογραφή του 
Προέδρου και στη συνέχεια το ρίχνει στην κάλπη. 

8. Ο σταυρός προτίμησης τίθεται δεξιά ή αριστερά 
των ονοματεπωνύμων των υποψηφίων του συνδυασμού 
με στυλογράφο χρώματος μπλέ ή μαύρου. 

9. Το ονοματεπώνυμο των εκλογέων που ψηφίζουν 
καθώς και ο αριθμός που έχουν στον πίνακα εκλο¬ 
γέων αναγράφονται, κατά σειρά προσέλευσής τους, 
στο πρωτόκολλο ψηφοφορίας που τηρεί η Εφορευτική 
Επιτροπή. 

Όταν τελειώσει η ψηφοφορία, κλείνεται το πρωτό¬ 
κολλο ψηφοφορίας και υπογράφεται από τα μέλη της 
Επιτροπής και τους παρευρισκόμενους υποψηφίους ή 
αντιπροσώπους ή αναπληρωτές τους. 

10. Η φροντίδα για την τήρηση της δημόσιας τάξης 
στον τόπο της ψηφοφορίας και γύρω από αυτόν ανήκει 
στην Εφορευτική Επιτροπή με επιτηρητή τον Πρόεδρό 
της. 

Απαγορεύεται σε όλη τη διάρκεια της ψηφοφορίας 
η παραμονή στην αίθουσα ψηφοφορίας άλλου προσώ¬ 
που εκτός από τα μέλη της Εφορευτικής Επιτροπής και 
τους υποψηφίους ή τους αντιπροσώπους τους ή τους 
αναπληρωτές τους. 

11. Όταν περάσει η καθορισμένη ώρα για τη λήξη 
της ψηφοφορίας, κηρύσσεται η αποπεράτωσή της και 
κλείνονται οι πόρτες του καταστήματος ψηφοφορίας. 
Πάντως η Εφορευτική Επιτροπή μπορεί να παρατείνει 
την ψηφοφορία, εφόσον έχουν προσέλθει πριν από τη 
λήξη της, εκλογείς που δεν μπόρεσαν να ψηφίσουν. Η 
ώρα της περάτωσης της ψηφοφορίας καθώς και ο λό¬ 
γος της τυχόν παράτασής της αναγράφεται στο βιβλίο 
πρακτικών. 

Άρθρο 11 

Ενστάσεις κατά τη διάρκεια της ψηφοφορίας 

1. Κάθε υποψήφιος ή ο αντιπρόσωπός του ή ο ανα¬ 
πληρωτής του έχει το δικαίωμα να υποβάλει εγγράφως 
στην Εφορευτική Επιτροπή ενστάσεις για παραβάσεις 
διατάξεων της απόφασης αυτής κατά τη διάρκεια της 
ψηφοφορίας μέσα ή έξω από το εκλογικό κατάστημα. 
Οι ενστάσεις είναι γραπτές και καταχωρούνται υποχρε¬ 
ωτικά στο βιβλίο πρακτικών. 

2. Για τις ενστάσεις αποφασίζει η Εφορευτική Επι¬ 
τροπή αιτιολογημένα είτε αμέσως είτε όταν τελειώσει 
η ψηφοφορία. Οι αποφάσεις της καταχωρούνται στο 
βιβλίο πρακτικών. 

Άρθρο 12 

Διαλογή ψηφοδελτίων 

1. Η διαλογή των ψηφοδελτίων γίνεται μετά την κήρυξη 
του τέλους της αυτοπρόσωπης ψηφοφορίας κατά τη 
διαδικασία των επομένων παραγράφων. 

2. Η Εφορευτική Επιτροπή ανοίγει την κάλπη. Στο 
βιβλίο πρακτικών πιστοποιείται ότι οι σφραγίδες της 
κάλπης βρέθηκαν άθικτες τη στιγμή του ανοίγματος 
αυτής. 

3. Στη συνέχεια αριθμούνται οι φάκελοι χωρίς να 
ανοιχτούν. Το αποτέλεσμα της αρίθμησης γράφεται 
ολογράφως στο βιβλίο πρακτικών. 

4. Αν από την αρίθμηση προκύψει διαφορά μεταξύ 
του αριθμού των φακέλων και του αριθμού των ψη¬ 
φοφόρων που ψήφισαν, επαναλαμβάνεται η αρίθμηση. 
Αν και πάλι προκύψει διαφορά, αφαιρούνται οι φάκελοι 
εκείνοι που δεν έχουν τη μονογραφή του Προέδρου 
της Εφορευτικής Επιτροπής και ακολούθως εκείνοι που 
δεν έχουν τη σφραγίδα της Εφορευτικής Επιτροπής. 
Αν οι φάκελοι που δεν έχουν μονογραφή ή σφραγίδα 
δεν καλύπτουν τη διαφορά, τότε όλοι οι σφραγισμένοι 
φάκελοι ρίχνονται και πάλι στην κάλπη και αφαιρού- 
νται στην τύχη τόσοι όσοι απαιτούνται για να καλυφθεί 
η διαφορά. Οι φάκελοι που αφαιρούνται κατ'αυτό τον 
τρόπο, καταστρέφονται από τον Πρόεδρο της Εφο¬ 
ρευτικής Επιτροπής. Η Εφορευτική Επιτροπή οφείλει 
σε κάθε περίπτωση να διατυπώσει στα πρακτικά τη 
γνώμη της για την αιτία της ύπαρξης πλεοναζόντων 
φακέλων. 

5. Μετά την αρίθμηση των φακέλων ο Πρόεδρος της 
Εφορευτικής Επιτροπής αποσφραγίζει κάθε φάκελο ξε¬ 
χωριστά και αφού εξακριβώσει το έγκυρο του ψηφοδέλ¬ 
τιο που περιέχει και το οποίο επιδεικνύει σε όποιον από 
τους παρισταμένους (μέλη της Εφορευτικής Επιτροπής, 
υποψηφίους ή αντιπροσώπους τους) το ζητήσει, διαβάζει 
μεγαλόφωνα το ονοματεπώνυμο του υποψηφίου που 
φέρει σταυρό προτίμησης. Κάθε έγκυρο ψηφοδέλτιο 
αριθμείται και μονογράφεται από τον Πρόεδρο της 
Εφορευτικής Επιτροπής. 


Αφού προσδιοριστούν τα έγκυρα ψηφοδέλτια, γίνεται 
η καταμέτρηση των σταυρών προτίμησης που δόθηκαν 
υπέρ κάθε υποψηφίου. 

6. Ενστάσει που αφορούν τη διαδικασία της διαλογής 
των ψήφων ασκούνται ενώπιον της Εφορευτικής Επι¬ 
τροπής και εκδικάζονται από αυτήν πριν από το πέρας 
της διαλογής. 

7. Μετά τον τερματισμό της διαλογής η Εφορευτική 
Επιτροπή καταχωρίζει στο βιβλίο πρακτικών της εκλο¬ 
γής την ώρα του πέρατος της διαλογής, το συνολικό 
αριθμό των εγγεγραμμένων στον πίνακα εκλογέων, το 
συνολικό αριθμό των εκλογέων που ψήφισαν, το συ¬ 
νολικό αριθμό των άκυρων ψηφοδελτίων, τον αριθμό 
των ψηφοδελτίων που προσβλήθηκαν ως άκυρα, αλλά 
κηρύχθηκαν έγκυρα, τον αριθμό των σταυρών προτίμη¬ 
σης που έλαβε κάθε υποψήφιος και κάθε άλλο χρήσιμο 
στοιχείο. Το βιβλίο πρακτικών της εκλογής υπογράφεται 
από τα μέλη της Εφορευτικής Επιτροπής και τους παρό¬ 
ντος υποψηφίους ή τους εκπροσώπους των υποψηφίων 
ή τους αναπληρωτές τους. 

Άρθρο 13 

Εκλογή εκπροσώπου 

1. Η Εφορευτική Επιτροπή καταρτίζει, εις διπλούν, πί¬ 
νακα στον οποίο εγγράφονται όλοι οι υποψήφιοι κατά 
φθίνουσα σειρά των σταυρών προτίμησης που καθένας 
τους έλαβε, με πρώτο τον υποψήφιο που συγκεντρώνει 
τους περισσότερους σταυρούς προτίμησης. Σε περι¬ 
πτώσεις ισοψηφιών για τον προσδιορισμό της σειράς 
εγγραφής των υποψηφίων στον πίνακα διενεργείται από 
την Εφορευτική Επιτροπή δημόσια κλήρωση. 

2. Εκπρόσωπος των εργαζομένων στο Διοικητικό Συμ¬ 
βούλιο αναδεικνύεται ο υποψήφιος που είναι γραμμένος 
πρώτος στον πίνακα και οι υπόλοιποι θεωρούνται ανα¬ 
πληρωματικοί κατά τη σειρά κατάταξής τους. 

3. Αν εκπρόσωπος των εργαζομένων παύσει μετά την 
ανακήρυξή του να έχει την ιδιότητα του υπαλλήλου 
του Ι.Κ.Π.Α., χάνει την ιδιότητα του εκπροσώπου. Επίσης 
χάνει την ιδιότητα του εκπροσώπου ο υπάλληλος που 
τίθεται σε αργία ή διαθεσιμότητα. Η αντικατάστασή 
του γίνεται κατά τη σειρά της αναπλήρωσης για το 
υπόλοιπο της θητείας του εκπροσώπου των εργαζο¬ 
μένων. 

4. Αν στην κατάσταση των δικαιουμένων να εκλέγουν 
και να εκλέγονται είναι γραμμένος μόνο ένας δικαιού¬ 
μενος ή υπάρχει μόνον ένας υποψήφιος, δεν διεξάγεται 
εκλογή και ο μοναδικός υποψήφιος αναδεικνύεται ως 
εκπρόσωπος των εργαζομένων με πράξη του Προέδρου 
του Διοικητικού Συμβουλίου του Ι.Κ.Π.Α. 

Άρθρο 14 

Γνωστοποίηση αποτελεσμάτων 
Παράδοση στοιχείων 

1. Η Εφορευτική Επιτροπή, αμέσως μετά τον τερματι¬ 
σμό των ενεργειών του προηγουμένου άρθρου, γνωστο¬ 
ποιεί με έγγραφο του προέδρου της το αποτέλεσμα της 
ψηφοφορίας στον Πρόεδρο του Ι.Κ.Π.Α. και παραδίδει σε 
αυτόν τον εκπρόσωπο ή τον εκπρόσωπό του για φύλαξη 
το πρωτόκολλο ψηφοφορίας, το βιβλίο πρακτικών, τον 
πίνακα εκλογής του άρθρου 13 της παρούσας απόφα¬ 
σης και όσα άλλα εκλογικά έγγραφα υπάρχουν, καθώς 
και τα ψηφοδέλτια τακτοποιημένα κατά τη σειρά που 
αριθμήθηκαν. Για την παράδοση υπογράφεται σχετικό 
πρωτόκολλο. 

2. Τα στοιχεία αυτά φυλάσσονται μέχρι τη λήξη της 
θητείας του εκπροσώπου των εργαζομένων και ύστερα 
καταστρέφονται, μετά από σύνταξη σχετικού πρακτικού 
του Προέδρου, του Διοικητικού Συμωουλίου του Ι.Κ.Π.Α. 

Άρθρο 15 

Επανάληψη ψηφοφορίας 

Αν ακυρωθεί η εκλογή του εκπροσώπου των εργαζομέ¬ 
νων και διαταχθεί η επανάληψη της ψηφοφορίας, η ψηφο¬ 
φορία επαναλαμβάνεται με βάση τους πίνακες εκλογέων 
που χρησιμοποιήθηκαν κατά την αρχική ψηφοφορία. 

Πρόταση και ανακήρυξη νέων υποψηφίων δεν επι¬ 
τρέπεται. 

Άρθρο 16 

Μεταβατική διάταξη 

1. Κατά την πρώτη εφαρμογή της παρούσας, η πρό¬ 
σκληση των εργαζομένων στο Ι.Κ.Π.Α. σε συνέλευση 
για εκλογή εκπροσώπου της στην Επιτροπή Διοίκησης, 
εκδίδεται μέσα σε δέκα (10) ημέρες από τη δημοσί¬ 
ευση της παρούσας απόφασης στην Εφημερίδα της 
Κυβέρνησης. 

2. Οι δαπάνες για την κατασκευή των καλπών, την 
προμήθεια του εκλογικού υλικού και γενικά για τη διε¬ 
ξαγωγή της ψηφοφορίας βαρύνουν το Ι.Κ.Π.Α. 

Άρθρο 17 
Δημοσίευση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθμ. 08/Δ.Τ.Α./28859/+26411 (2) 

Σύσταση Νομικού Προσώπου με την επωνυμία «Σχολι¬ 
κή Επιτροπή 5ου Νηπιαγωγείου Δήμου Αρτέμιδος», 
Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 5 του ν. 1894/1990 (ΦΕΚ110/ 
Ά) και του άρθρου 203 του π.δ. 410/1995 (ΦΕΚ 231/Ά)· 

2) Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/Α730.5.1997). 

3) Τις ρυθμίσεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98Α') 
σχετικά με την υποχρέωση αναγραφής κάλυψη δαπάνης 
που συνεπάγεται η έκδοση κάθε κανονιστικής πράξης. 

4) Την υπ’ αριθμ. οικ. 16976/12.11.2003 απόφαση του 
Γενικού Γραμματέα Περιφέρειας Αττικής για μεταβίβαση 
εξουσίας υπογραφής «Με εντολή Γ ενικού Γ ραμματέα 
Περιφέρειας» στο Γενικό Διευθυντή της Περιφέρειας 
Αττικής. 

5) Την υπ’ αριθμ 241/2005 απόφαση του Δημοτικού 
Συμβουλίου Αρτέμιδος καθώς και την ορθή επανάληψη 
αυτής, αποφασίζουμε: 

1) Συστήνουμε στο Δήμο Αρτέμιδος του Νομού Ατ¬ 
τικής ίδιο Νομικό Πρόσωπο Δημοσίου Δικαίου με την 
επωνυμία: «Σχολική Επιτροπή 5ου Νηπιαγωγείου Δήμου 
Αρτέμιδος». 


2) Σκοπός του Νομικού Προσώπου είναι: 

α) η διαχείριση των πιστώσεων που διατίθενται για 
την κάλυψη των δαπανών λειτουργίας, θέρμανσης, φω¬ 
τισμού, ύδρευσης, τηλεφώνου, αποχέτευσης, αγοράς 
αναλωσίμων υλικών κ.τλ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και των κάθε είδους εξοπλισμού τους. 

δ) Η εισήγηση προς τις αντίστοιχες Δ/νσεις Πρωτ/ 
θμιας και Δευτ/θμιας Εκπαίδευσης για τον εφοδιασμό 
από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο 
Εθνικής Παιδείας και Θρησκευμάτων με βιβλία για τις 
Σχολικές βιβλιοθήκες. 

ε) Η διαχείριση των εσόδων από την ενδεχόμενη εκ¬ 
μετάλλευση των σχολικών κυλικείων και 
στ) Η λήψη κάθε άλλου μέτρου που κρίνονται ανα¬ 
γκαία για τη στήριξη της διοικητικής λειτουργίας των 
σχολικών μονάδων. 

3) Πόροι της Σχολικής Επιτροπής είναι: 
α) Ετήσια επιχορήγηση του Κράτους, 
β) Ετήσια επιχορήγηση του Δήμου. 

γ) Κάθε είδους προσφορές, δωρεές, κληρονομιές, 
κληροδοσίες. 

δ) Εισπράξεις από το αντίτιμο των παρεχομένων 
πραγμάτων ή υπηρεσιών, 
ε) Πρόσοδοι από την περιουσία του. 

4) Διοίκηση: 

Το Νομικό πρόσωπο διοικείται από Διοικητικό Συμβού¬ 
λιο που θα αποτελείται από πέντε (5) μέλη τα οποία 
ορίζονται μαζί με τους αναπληρωτές του από το Δη¬ 
μοτικό συμβούλιο. 

α) Πρόεδρος του Διοικητικού Συμβουλίου θα είναι ο 
Δήμαρχος ή άλλο μέλος αιρετό ή μη που ορίζεται απ’ 
αυτόν. 

Μέλη του Διοικητικού Συμβουλίου θα είναι: 
β) Ο/Η Διευθυντής/ντρια του 5ου Νηπιαγωγείου. 
γ)Ένας εκπρόσωπος του Συλλόγου Γονέων & Κηδε¬ 
μόνων. 

δ) Ένας Δημοτικός Σύμβουλος και 
ε) Ένας κάτοικος ή Δημότης που έχει ασχοληθεί με 
θέματα παιδείας επί σειρά ετών. 

Η θητεία των μελών του Διοικητικού Συμβουλίου του 
Νομικού Προσώπου είναι διετής και λήγει πάντα με την 
εγκατάσταση νέου Δ.Σ. 

Το Νομικό Πρόσωπο εκπροσωπείται στο Δικαστήριο και 
σε κάθε Δημόσια Αρχή, από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

Κάλυψη δαπάνης - Ακροτελεύτιο Άρθρο 

1. Από τις διατάξεις της απόφασης αυτής προκύπτει 
δαπάνη σε βάρος του προϋπολογισμού του Δήμου Αρ¬ 
τέμιδος ύψους 3.000,00 € περίπου για το τρέχον οικο¬ 
νομικό έτος 2005, για δε τα επόμενα οικονομικά έτη θα 
κυμανθεί στα ίδια επίπεδα. 

2. Για την ανωτέρω δαπάνη έχει εγγράφει πίστωση 
στον προϋπολογισμό του Δήμου στον Κ.Α. 00.6731.0001 
με τίτλο «Προαιρετικές εισφορές Ν.Π.Δ.Δ. (Σχολικές Επι¬ 
τροπές Δήμου Αρτέμιδος)». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 12 Δεκεμβρίου 2005 
Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

Αριθμ. ΔΟΠΒ/Φ.24.Λ.Π.Δ/2335 (3) 

Αποχαρακτηρισμός λατομικής περιοχής στο Δομοκό, 
Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Το ν. 3200/1955 (Α' 97) «Περί Διοικητικής Αποκέ¬ 
ντρωσης». 

2. Τους ν. 2218/1994 & 2240/1994 «Περί Νομ/κής Αυτ/ 
σης», καθώς και την υπ’ αριθμ. 3492/2.2.1995 διαπιστωτική 
πράξη λειτουργίας της Ν. Α. Φθ/δας και τον Οργανι¬ 
σμό Εσωτερικής Λειτουργίας της (ΦΕΚ 376Β/5.5.1995) 
με την υπ’ αριθμ. 114/13.9.2004 τροποποίηση (ΦΕΚ 1602/ 
Β727.10.2004) καθώς και την υπ’ αριθμ. 15/18.2.2005 (ΦΕΚ 
464/ΒVII.4.2005) τροποποίηση και συμπλήρωση του Ορ¬ 
γανισμού. 

3. Το άρθρο 3 του ν 1428/1984 «Περί εκμετάλλευσης λα¬ 
τομείων αδρανών υλικών και άλλες διατάξεις», όπως τρο¬ 
ποποιήθηκε, αντικαταστάθηκε και συμπληρώθηκε με το ν. 
2115/1993. 

4. Την υπ’ αριθμ. 6912/1986 (ΦΕΚ 151/Β/10.4.1986) από¬ 
φαση Νομάρχη Φθιώτιδας καθορισμού λατομικών πε¬ 
ριοχών Ν. Φθ/δας. 

5. Την από 22.9.1986 έκθεση χωροθέτησης των λατο¬ 
μικών περιοχών Ν. Φθ/δας. 

6. Τα άρθρα 13 και 17 του ν. 3335/2005 (ΦΕΚ 95/Α/ 
20.4.2005) περί παράτασης προθεσμίας καθορισμού 
λατομικών περιοχών και περιορισμού της απόστασης 
των 500 μ. αντίστοιχα. 

7. Την υπ’ αριθμ. .ΔΙΟ/Γ/Φ.11.46.0/18927/ΓΔΦ.Π.5012/ 
24.10.2005 απόφαση του Υφ. Ανάπτυξης. 

8. Το υπ’ αριθμ. 7171/1.11.2005 έγγραφο Δήμου Δομοκού, 
αποφασίζουμε: 

Αποχαρακτηρίζουμε το ανενεργό τμήμα που βρίσκεται 
στη βόρεια πλευρά της λατομικής περιοχής Δομοκού, 
σε εφαρμογή της με αρ. πρ. Δ10/Γ/Φ.11.46.0/18927/ΓΔΦ. 
Π.5012/24.10.2005 απόφασης του Υφ. Ανάπτυξης, το 
οποίο έχει έκταση 222.791,250 τ.μ. και συντεταγμένες 
ορίων σύμφωνα με τον παρακάτω πίνακα_ 


ΧΑΡΑΚΤΗΡΙΣΜΟΣ 

ΣΗΜΕΙΟΥ 

X 

Ψ 

1 

-12510,000 

-11800,000 

2 

-11934,000 

-12202,000 

Κ 

-12190,000 

-12495,000 

Λ 

-12271,000 

-12262,500 

Μ 

-12355,000 

-12210,000 

Ν 

-12505,000 

-12125,000 

Ε 

-12540,000 

-12175,000 

Δ 

-12705,000 

-12075,000 

Γ 

-12745,000 

-12150,000 

Β 

-12850,000 

-12117,000 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Λαμία, 14 Νοεμβρίου 2005 
Ο Νομάρχης 
ΑΘΑΝ. ΧΕΙΜΑΡΑΣ 


Αριθμ. 1/364 (3) 

Τροποι κατανομής και προσδιορισμού της τελικής τι¬ 
μής διάθεσης μετοχών που διατίθενται με δημόσια 
προσφορά μεταξύ των διαφόρων κατηγοριών επεν¬ 
δυτών. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Το άρθρο 8 παρ. 2 του ν. 3401/2005 (ΦΕΚ Α/257/ 
17.10.2005) «Ενημερωτικό δελτίο κατά τη δημόσια προ¬ 
σφορά κινητών αξιών ή την εισαγωγή τους για δια¬ 
πραγμάτευση», 

2. Το άρθρο 78, παρ. 1, περίπτ. ζ, του ν. 1969/1991 «Εται¬ 
ρίες επενδύσεων χαρτοφυλακίου, αμοιβαία κεφάλαια, 
διατάξεις εκσυγχρονισμού και εξυγιάνσεως της κεφα¬ 
λαιαγοράς και άλλες διατάξεις», 

3. Το άρθρο 13 παρ. 2 του ν. 2166/1993 (ΦΕΚ Α’ 137) 
«Κίνητρα Ανάπτυξης Επιχειρήσεων, Διαρρυθμίσεις στην 
Έμμεση και Άμεση Φορολογία και άλλες διατάξεις». 

4. Το άρθρο 90 του π.δ. 63/2005 (ΦΕΚ Α'/98/22.4.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα», αποφασίζει ομόφωνα: 

Άρθρο 1 

Πεδίο εφαρμογής 

Η παρούσα απόφαση εφαρμόζεται στις περιπτώσεις: 
α) δημόσιας προσφοράς μετοχών με εισαγωγή σε οργα¬ 
νωμένη αγορά, εξαιρουμένης της περίπτωσης δημόσιας 
προσφοράς και εισαγωγής μετοχών που προέρχονται 
από αύξηση μετοχικού κεφαλαίου με παροχή δικαιώμα¬ 
τος προτίμησης υπέρ των, κατά την εποχή της έκδοσης, 
μετόχων, β) δημόσιας προσφοράς ήδη εισηγμένων σε 
οργανωμένη αγορά μετοχών και γ) δημόσιας προσφο¬ 
ράς μετοχών χωρίς εισαγωγή σε οργανωμένη αγορά. 

Άρθρο 2 

Τρόποι κατανομής μετοχών 

1. Η κατανομή των μετοχών γίνεται με έναν από τους 
παρακάτω τρόπους, τον οποίο επιλέγει ο εκδότης, ο 
προσφέρων μέτοχος, και, εφόσον υφίσταται, ο Κύρι¬ 
ος Ανάδοχος όπως ορίζεται στο άρθρο 1 περ. β) της 
Υπουργικής Απόφασης 41517/Β.1972/4.12.1998 «Κανονι¬ 
σμός Αναδοχών»: 

α) με τη διαδικασία βιβλίου προσφορών (όοοΙ< όυίΐάίηρ), 
όπως περιγράφεται στην παρούσα απόφαση ή 

β) με τη διαδικασία ηλεκτρονικού βιβλίου προσφορών 
μέσω του Συστήματος Συναλλαγών του Χρηματιστηρί¬ 
ου Αθηνών (Υπηρεσία ΗΒΙΠ), σύμφωνα με τα οριζόμενα 
στον Κανονισμό του Χρηματιστηρίου Αθηνών. 

2. Ειδικά για την περίπτωση της δημόσιας προσφο¬ 
ράς μετοχών χωρίς εισαγωγή σε οργανωμένη αγορά, η 
κατανομή των μετοχών γίνεται σύμφωνα με την περί¬ 
πτωση (α) της προηγούμενης παραγράφου ή σύμφωνα 
με το σύστημα αναλογικής κατανομής (ρτο ταία). 

Αρθρο 3 

Κατανομή μετοχών με τη διαδικασία του βιβλίου 
προσφορών (όοοΚ όυίΐάίηρ) 

1. Οι μετοχές που διατίθενται με δημόσια προσφορά 
χωρίζονται σε δύο τμήματα. Το ένα τμήμα διατίθεται 
για την ικανοποίηση των εγγραφών Ειδικών Επενδυτών, 
όπως ορίζονται στο άρθρο 2 παρ.1 στοιχείο (στ) του 
ν. 3401/2005, οι οποίοι εγγράφονται για ίδιο λογαρια¬ 
σμό. Το άλλο τμήμα διατίθεται για την ικανοποίηση 
των εγγραφών φυσικών και νομικών προσώπων, εκτός 
των Ειδικών Επενδυτών. Το ποσοστό των μετοχών που 
διατίθενται με δημόσια προσφορά και αναλογεί σε κάθε 
μια από τις παραπάνω κατηγορίες, δεν μπορεί να είναι 
κατώτερο του 30% του συνόλου των προσφερόμενων 

μετοχών για κάθε κατηγορία επενδυτών. Ο Κύριος Ανά- 
δοχος και εφόσον δεν υφίσταται, ο εκδότης ή ο προ- 
σφέρων μέτοχος τηρεί στοιχεία και ενημερώνει σχετικά 
τους επενδυτές και την Επιτροπή Κεφαλαιαγοράς για 
τον τρόπο διαμόρφωσης της ποσοστιαίας κατανομής 
των μετοχών ανά κατηγορία επενδυτών. 

2. Για να συμμετάσχουν οι επενδυτές στη δημόσια 
προσφορά μετοχών με εισαγωγή σε οργανωμένη αγο¬ 
ρά ή σε δημόσια προσφορά ήδη εισηγμένων σε οργα¬ 
νωμένη αγορά μετοχών, πρέπει να διατηρούν Μερίδα 
Επενδυτή και Λογαριασμό Αξιών στο Σύστημα Αθλων 
Τίτλων (ΣΑΤ). Οι αριθμοί της Μερίδας Επενδυτή και 
του Λογαριασμού Αξιών πρέπει να σημειώνονται στην 
αίτηση συμμετοχής στη δημόσια προσφορά. 

3. Αιτήσεις συμμετοχής για απόκτηση μετοχών γίνο¬ 
νται δεκτές εφόσον είτε έχει καταβληθεί στον Κύριο 
Ανάδοχο και εφόσον δεν υφίσταται, στον εκδότη ή στον 
προσφέροντα μέτοχο, σε μετρητά ή με τραπεζική επι¬ 
ταγή το ισόποσο της συμμετοχής, είτε έχει δεσμευθεί 
το ισόποσο της συμμετοχής σε πόσης φύσεως τραπε¬ 
ζικούς λογαριασμούς καταθέσεων του επενδυτή ή σε 
λογαριασμούς του άθλων τίτλων ομολόγων ή εντόκων 
γραμματίων κεντρικών κυβερνήσεων χωρών της Ζώνης 
Α όπως αυτή ορίζεται στην ΠΔ/ΤΕ/2054/1992 (εφεξής 
«Ζώνη Α»), είτε, τέλος, έχει δεσμευθεί το προϊόν συμ¬ 
φωνίας επαναγοράς φυσικών τίτλων (ΒσνθΓδθ Βαρο) 
κεντρικών κυβερνήσεων της Ζώνης Α. Η συμμετοχή στη 
δημόσια προσφορά δεν μπορεί να γίνει με προσωπική 
επιταγή ή με τη δέσμευση άλλων αξιογράφων ή αξιών, 
όπως μεριδίων αμοιβαίων κεφαλαίων ή με την παροχή 
οποιοσδήποτε άλλης μορφής εξασφάλισης όπως εγγυη¬ 
τικών επιστολών, ενεχύρου επί αξιογράφων, εκχώρησης 
απαιτήσεων κλπ. Οι αιτήσεις θα γίνονται δεκτές μόνο 
εφόσον οι επενδυτές είναι δικαιούχοι ή συνδικαιούχοι 
των λογαριασμών βάσει των οποίων εγγράφονται. Ει¬ 
δικά για τους αλλοδαπούς Ειδικούς Επενδυτές, οι Ανά- 
δοχοι μπορούν με ευθύνη τους να δέχονται βεβαιώσεις 
από τράπεζες που εδρεύουν σε χώρες της Ζώνης Α ότι 
έχουν δεσμευθεί σε αυτές τα απαιτούμενα για την εγ¬ 
γραφή κεφάλαια σύμφωνα με τα ανωτέρω οριζόμενα. 

4. Το ανώτατο όριο εγγραφής ανά επενδυτή δε μπο¬ 
ρεί να υπερβαίνει την αξία του συνολικού αριθμού των 
μετοχών που διατίθενται με δημόσια προσφορά. 

5. Η χρονική διάρκεια των δημοσίων προσφορών και 
τήρησης του βιβλίου προσφορών ορίζεται σε τρεις (3) 
εργάσιμες ημέρες. 

6. Εφόσον οι μετοχές πρόκειται να εισαχθούν σε ορ¬ 
γανωμένη αγορά, κατανέμεται στους επενδυτές αριθμός 
μετοχών που αντιστοιχεί σε ακέραιο αριθμό μονάδων 
διαπραγμάτευσης και τηρούνται οι ισχύουσες διατάξεις 
του κανονισμού του οικείου χρηματιστηρίου περί δια- 
σποράς μετοχών στο ευρύ κοινό. 

Αρθρο 4 

Διαδικασία κατανομής μετοχών σε 
Ειδικούς Επενδυτές κατά τη διαδικασία του 
βιβλίου προσφορών (όοοΙ< όυίΐάίηρ) 

1. Ο Κύριος Ανάδοχος και εφόσον δεν υφίσταται, 
ο εκδότης ή ο προσφέρων μέτοχος, τηρεί το βιβλίο 
προσφορών και κατανέμει τις μετοχές στους Ειδικούς 
Επενδυτές. Η κατανομή των μετοχών στους Ειδικούς 
Επενδυτές που συμμετέχουν στο βιβλίο προσφορών γί¬ 
νεται από τον Κύριο Ανάδοχο και εφόσον δεν υφίσταται 
από τον εκδότη ή τον προσφέροντα μέτοχο. Από την 
κατανομή των μετοχών εξαιρούνται οι Ανάδοχοι και οι 
Σύμβουλοι της συγκεκριμένης προσφοράς, καθώς και 
οι συνδεδεμένες με αυτούς επιχειρήσεις, εξαιρουμένων 
των ασφαλιστικών εταιριών, των Ανωνύμων Εταιριών 


Επενδύσεων Χαρτοφυλακίου καθώς και των Ανωνύμων 
Εταιριών Διαχείρισης Αμοιβαίων Κεφαλαίων, εφόσον 
οι τελευταίες εγγράφονται για λογαριασμό αμοιβαίων 
κεφαλαίων που διαχειρίζονται. 

2. Ο Κύριος Ανάδοχος και εφόσον δεν υφίσταται, ο 
εκδότης ή ο προσφέρων μέτοχος, οφείλει να τηρεί 
εμπιστευτικά τα στοιχεία που περιέχονται στο βιβλίο 
προσφορών, μέχρι την ολοκλήρωση της κατανομής των 
μετοχών. Για το σκοπό αυτό, προκαθορίζει περιορισμένο 
αριθμό προσώπων τα οποία έχουν πρόσβαση στα στοι¬ 
χεία του βιβλίου προσφορών της δημόσιας προσφοράς 
και γνωστοποιεί τα στοιχεία των προσώπων αυτών στην 
Επιτροπή Κεφαλαιαγοράς το αργότερο την προηγούμε¬ 
νη ημέρα του ανοίγματος του βιβλίου προσφορών. 

3. Κατά την περίοδο που προηγείται της διαδικασίας 
του βιβλίου προσφορών (ρΓθ-πιβΓ^οΙίηρ ροηοό), ο Κύριος 
Ανάδοχος και εφόσον δεν υφίσταται, ο εκδότης ή ο 
προσφέρων μέτοχος, οφείλει να λαμβάνει ενδεικτικές 
προσφορές από επαρκή αριθμό Ειδικών Επενδυτών, που 
να καλύπτουν ευρύ φάσμα της αγοράς, ώστε να είναι 
σε θέση να προσδιορίσει σύμφωνα με επαγγελματικά 
κριτήρια, την τιμή που θα ανταποκρίνεται καλύτερα στις 
συνθήκες ζήτησης της αγοράς. 

4. Ο Κύριος Ανάδοχος και εφόσον δεν υφίσταται, ο 
εκδότης ή ο προσφέρων μέτοχος, προκαθορίζει τα κρι¬ 
τήρια, με βάση τα οποία θα κατανείμει τις μετοχές 
και τα οποία μπορεί να είναι ποσοτικού και ποιοτικού 
χαρακτήρα. Τα κριτήρια κατανομής της συγκεκριμέ¬ 
νης προσφοράς πρέπει να αναφέρονται με σαφήνεια 
και πληρότητα στο Ενημερωτικό Δελτίο. Το ποσοστό 
μετοχών που μπορεί να κατανεμηθεί σε κάθε Ειδικό 
Επενδυτή δεν μπορεί να υπερβεί το 4% του συνόλου 
των προσφερόμενων μετοχών. Ο Κύριος Ανάδοχος και 
εφόσον δεν υφίσταται, ο εκδότης ή ο προσφέρων μέτο¬ 
χος, πρέπει να είναι σε θέση να παράσχει στην Επιτροπή 
Κεφαλαιαγοράς στοιχεία από τα οποία να προκύπτει ο 
τρόπος με τον οποίο εφάρμοσε τα προαναγγελθέντα 
κριτήρια προκειμένου να κατανείμει τις μετοχές στους 
Ειδικούς Επενδυτές. 

5. Ο Κύριος Ανάδοχος και εφόσον δεν υφίσταται, ο 
εκδότης ή ο προσφέρων μέτοχος, οφείλει να τηρεί και 
να θέτει στη διάθεση της Επιτροπής Κεφαλαιαγοράς 
στοιχεία από τα οποία να προκύπτει ότι οι εγγραφό- 
μενοι ως Ειδικοί Επενδυτές, οι οποίοι είναι κάτοικοι ή 
εδρεύουν σε τρίτες χώρες (εκτός Ε.Ε.), πληρούν προ- 
θποθέσεις αντίστοιχες με αυτές που διέπουν τους Ει¬ 
δικούς Επενδυτές, οι οποίοι είναι κάτοικοι ή εδρεύουν 
σε κράτη-μέλη της Ε.Ε. 

Άρθρο 5 

Διαδικασία κατανομής μετοχών σε μη Ειδικούς 
Επενδυτές κατά τη διαδικασία του βιβλίου 
προσφορών (όοοΚ όυϋάίηρ) 

1. Γ ια το τμήμα των μετοχών που διατίθενται για την 
ικανοποίηση των εγγραφών των φυσικών ή νομικών 
προσώπων που δεν είναι Ειδικοί Επενδυτές, διενερ- 
γούνται εγγραφές κατά την ίδια χρονική περίοδο που 
τηρείται το βιβλίο προσφορών. 

2. Γ ια την κατανομή των μετοχών που προσφέρονται 
στα φυσικά ή νομικά πρόσωπα που δεν είναι Ειδικοί 
Επενδυτές, ακολουθείται η παρακάτω διαδικασία: 

α) Ο συνολικός αριθμός των προσφερόμενων μετο¬ 
χών στην κατηγορία αυτή των επενδυτών διαιρείται 
ως εξής: 

ί) με τον αριθμό 1.000 στην περίπτωση που τα συνολι¬ 
κά έσοδα της προσφοράς ανέρχονται έως τα 5.000.000 
ευρώ, 

μ) με τον αριθμό 2.000 στην περίπτωση που τα συνολι- 

κά έσοδα της προσφοράς ανέρχονται μεταξύ 5.000.000 
και 15.000.000 ευρώ, 

ϋί) με τον αριθμό 5.000 στην περίπτωση που τα συνολι¬ 
κά έσοδα της προσφοράς ανέρχονται μεταξύ 15.000.000 
και 60.000.000 ευρώ και 

ίν) με τον αριθμό 5.000 ή με μεγαλύτερο αριθμό που 
καθορίζεται από τον Κύριο Ανάδοχος και εφόσον δεν 
υφίσταται, από τον εκδότη ή τον προσφέροντα μέτοχο, 
στην περίπτωση που τα συνολικά έσοδα της προσφο¬ 
ράς υπερβαίνουν τα 60.000.000 ευρώ. 

Τα συνολικά έσοδα της προσφοράς υπολογίζονται με 
βάση το κατώτατο όριο του εύρους τιμής. 

β) Το πηλίκο της διαίρεσης στρογγυλοποιείται στο 
πλησιέστερο ακέραιο πολλαπλάσιο της μονάδας δια¬ 
πραγμάτευσης. 

γ) Ικανοποιούνται κατά προτεραιότητα οι εγγραφές 
για αριθμό μετοχών μέχρι το πηλίκο της παραπάνω 
διαίρεσης, μετά την στρογγυλοποίηση. 

δ) Εάν οι διαθέσιμες μετοχές δεν επαρκούν για την 
ικανοποίηση κατά προτεραιότητα όλων των εγγραφών 
σύμφωνα με τα οριζόμενα υπό (γ) οι μετοχές κατανέ- 
μονται από τον Κύριο Ανάδοχο και εφόσον δεν υφί- 
σταται, από τον εκδότη ή τον προσφέροντα μέτοχο, με 
μέθοδο που περιγράφεται στο Ενημερωτικό Δελτίο και 
εξασφαλίζει τη διαφάνεια και την ίση μεταχείριση των 
επενδυτών (όπως ενδεικτικά, αναλογική ικανοποίηση 
ή μείωση του ανά επενδυτή κατανεμόμενου αριθμού 
μετοχών, διενέργεια κλήρωσης, συνδυασμός των ανω¬ 
τέρω κλπ). 

ε) Εάν μετά την ικανοποίηση κατά προτεραιότητα των 
εγγραφών σύμφωνα με τα οριζόμενα υπό (γ) παραμέ¬ 
νουν αδιάθετες μετοχές, αυτές κατανέμονται στους 
επενδυτές που ενεγράφησαν για αριθμό μετοχών με¬ 
γαλύτερο του πηλίκου της διαίρεσης (μετά τη στρογ¬ 
γυλοποίηση), αναλογικά, με βάση το μη ικανοποιηθέν 
τμήμα της εγγραφής τους. 

3. Το ποσοστό μετοχών που μπορεί να κατανεμηθεί 
σε κάθε φυσικό ή νομικό πρόσωπο που δεν είναι Ειδικός 
Επενδυτής δεν μπορεί να υπερβεί το 2% του συνόλου 
των προσφερόμενων μετοχών. 

Αρθρο 6 

Δικαίωμα μεταφοράς μετοχών 

Εάν η ζήτηση σε μία από τις δύο κατηγορίες επεν¬ 
δυτών (Ειδικών και μη Ειδικών Επενδυτών) υπολείπεται 
της αντίστοιχης προσφοράς και δεν έχει ικανοποιηθεί 
πλήρως η ζήτηση στην άλλη κατηγορία, οι πλεονά- 
ζουσες μετοχές μεταφέρονται στην κατηγορία με τη 
ζήτηση που δεν έχει ικανοποιηθεί πλήρως. Η κατανομή 
των μετοχών μεταξύ των επενδυτών της κατηγορίας 
αυτής πραγματοποιείται σύμφωνα με τους όρους που 
προβλέπονται στην παρούσα απόφαση για κάθε κατη¬ 
γορία επενδυτών. 

Αρθρο 7 

Προσδιορισμός τελικής τιμής διάθεσης μετοχών 

1. Ο Κύριος Ανάδοχος και εφόσον δεν υφίσταται, ο 
εκδότης ή ο προσφέρων μέτοχος, καθορίζει το εύρος 
τιμής διάθεσης των μετοχών, πριν από την έναρξη της 
δημόσιας προσφοράς και το αναγράφει στο ενημερω¬ 
τικό δελτίο ή το δημοσιεύει σύμφωνα με την παρ. 2 του 
άρθρου 14 του ν. 3401/2005, το αργότερο την προτεραία 
της έναρξης της δημόσιας προσφοράς. Η ανώτατη τιμή 
του εύρους τιμής δεν μπορεί να υπερβαίνει την κατώ- 
τατη κατά ποσοστό μεγαλύτερο του 20%. 

2. Ο Κύριος Ανάδοχος και εφόσον δεν υφίσταται, ο 
εκδότης ή ο προσφέρων μέτοχος, καθορίζει την τελική 
τιμή διάθεσης, εντός του ανακοινωθέντος εύρους τιμής, 
την γνωστοποιεί στην Επιτροπή Κεφαλαιαγοράς και τη 


δημοσιεύει, σύμφωνα με την παρ. 2 του άρθρου 14 του 
ν. 3401/2005, το αργότερο την επομένη εργάσιμη ημέρα 
μετά την ολοκλήρωση της δημόσιας προσφοράς. 

3. Η τελική τιμή διάθεσης δεν μπορεί να προσδιο¬ 
ριστεί σε ύψος στο οποίο δεν καλύπτεται πλήρως η 
προσφορά, εκτός αν πρόκειται για το κατώτατο όριο 
του εύρους τιμής. 

4. Εάν ακολουθείται η διαδικασία του βιβλίου προ¬ 
σφορών (όοοΙ< όυίΐόίηρ), η τιμή διάθεσης δεν μπορεί να 
υπερβαίνει την ανακοινωθείσα τελική τιμή διάθεσης 
για τους συμμετέχοντας στη διαδικασία του βιβλίου 
προσφορών. Εάν ακολουθείται η διαδικασία ηλεκτρο¬ 
νικού βιβλίου προσφορών, η τιμή διάθεσης καθορίζεται 
σύμφωνα με τη διαδικασία που ορίζεται στον Κανονισμό 
του Χρηματιστηρίου Αθηνών. 

Άρθρο 8 
Παρεκκλίσεις 

Στις περιπτώσεις προσφοράς μετοχών αποκρατικο- 
ποιούμενων επιχειρήσεων, ή εταιρειών με σύνολο ενερ¬ 
γητικού μεγαλύτερο των 500.000.000 ευρώ, ή ταυτόχρο¬ 
νων συνδυασμένων προσφορών στην Ελλάδα και στο 
εξωτερικό μπορεί, ύστερα από αιτιολογημένη εισήγηση 
του Κυρίου Αναδόχου και εφόσον δεν υφίσταται, του 
εκδότη ή του προσφέροντος μετόχου, να εγκρίνεται από 
την Επιτροπή Κεφαλαιαγοράς κατανομή κατά παρέκκλι¬ 
ση από τις διατάξεις των παρ. 1 και 3 του άρθρου 3 και 
της παρ. 4 του άρθρου 4 της παρούσας απόφασης. 

Αρθρο 9 

1. Η παρούσα απόφαση ισχύει από λήψη της. 

2. Από την ημερομηνία έναρξης ισχύος της παρούσας 
απόφασης καταργούνται οι αποφάσεις 6/306/22.6.2004 
και 7/306/22.6.2004 του Διοικητικού Συμβουλίου της Επι¬ 
τροπής Κεφαλαιαγοράς. 

3. Από τις διατάξεις της παρούσας απόφασης δεν 
προκαλείται δαπάνη εις βάρος του Κρατικού Προϋπο¬ 
λογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Δεκεμβρίου 2005 
Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο Φ.Ε.Κ. 1737/Β/13.12.2005, Αριθμ. 13783/12/β παρ. 4 
αναφέρεται εσφαλμένα ότι: «Η Επιτροπή λόγω του εξαι¬ 
ρετικούς επείγοντος του θέματος θα πρέπει να περατώ¬ 
σει κατά το ταχύτερο δυνατόν το έργο της μέσα σε 20 
συνεδριάσεις παραδιδόμενο το έργο της σε δύο φάσεις.» 
και Γ «Οι εργασίες της Επιτροπής πραγματοποιήθηκαν 
μετά τη λήξη του ωραρίου των Δημοσίων Υπηρεσιών 
από 17.5.2005 έως 30.10.2005» αντί των ορθών παρα¬ 
γράφων σύμφωνα με το έγγραφο Α.Π. 13783/14.11.2005 
του Υπουργείου Τουριστικής Ανάπτυξης ως εξής: Αριθμ. 
13783/12/Β παρ.4 «Η Επιτροπή λόγω του εξαιρετικώς 
επείγοντος του θέματος θα πρέπει να περατώσει κατά 
το ταχύτερο δυνατόν το έργο της μέσα σε 50 συνεδρι¬ 
άσεις παραδιδόμενο το έργο της σε δυο φάσεις.» και Γ 
«Οι εργασίες της Επιτροπής πραγματοποιήθηκαν μετά 
τη λήξη του ωραρίου των Δημοσίων Υπηρεσιών από 
17.5.2005 έως 30.12.2005». 

(Από το Υ πουργείο Τουριστικής Ανάπτυξης) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




